cyanic-selkie/wikianc huggingface dataset:
John Entwistle
Senere karriere
I 1999 og i 2000 spilte Entwistle igjen i The Who. I 2001 deltok han i Alan Parsons' The Beatles-hyllestshow «A Walk Down Abbey Road». Sammen med Entwistle og Parsons deltok også Ann Wilson fra bandet Heart, Todd Rundgren, David Pack fra Ambrosia, Godfrey Townsend på gitar, Steve Luongo på trommer og John Beck på keyboards. I januar og februar 2002 spilte han sine siste konserter i The Who i England, den aller siste var ''8. februar'' i Londons Royal Albert Hall. Sent i 2002 ble en utvidet 2-CD «Left for Live Deluxe» utgitt med ytterligere høydepunkter fra The John Entwistle Bands opptredener. Judas Priest-gitarist Glenn Tipton har også gitt ut materiale som ble innspilt før Entwistles død på solosamlingen Edge of the World.
Død
Entwistle døde på et hotellrom på Hard Rock Hotel and Casino i Las Vegas 27. juni 2002, dagen før åpningen av The Whos 2002 USA-turné. Dødsårsaken ble slått fast å være hjerteinfarkt, fremkalt av en ukjent mengde kokain. Han hadde kjempet med kokainbruk store deler av sitt voksne liv. Hans begravelse ble holdt i Saint Edward's Church i Stow-on-the-Wold i Gloucestershire i England 10. juli 2002. En minnestund ble avholdt 24. oktober 2002 i St. Martin-in-the-Fields på Trafalgar Square i London.
Entwistles store samling av gitarer og basser ble auksjonert på Sotheby's i London av sønnen Christopher Entwistle for å møte forventede krav mot farens formue. Joy Division/New Order-bassisten Peter Hook var blant dem som sikret seg en del av Entwistles bassgitarer på denne auksjonen. Entwistles store eiendom i Stow-on-the-Wold i Cotswolds og en stor del av hans personlige eiendeler ble senere solgt for å møte en del skattekrav.
Da The Who inkluderte Entwistle og Moon spilte de alle ulike instrumenter, og de opptrådte alltid som kvartett. Etter Moons død ble han erstattet av Small Faces/Faces-trommeslager Kenny Jones, men i tillegg utvidet de bandet med keyboardisten John «Rabbit» Bundrick på liveopptredener med bandet. På samme måte, da Entwistle døde, ble hans plass ikke bare fylt av Pino Palladino, men også ytterligere en gitarist, nemlig Pete Townshends bror Simon Townshend.
Utstyr
Entwistle har brukt mye forskjellige utstyr opp gjennom årene. Helt i starten og på plata Tommy brukte han en Fender Jazz Bass. På 1960-tallet begynte han å bruke Rickenbacker, som kan høres i bassoloen i «My Generation». På 1970-tallet (med unntak av under Woodstockfestivalen og på albumet Tommy) brukte han en Alembic Explorer. Utover på 1980-tallet brukte han Warwick-basser, og helt i slutten av karrieren brukte han Status All-Graphite-basser. Den mest kjente bassen han brukte var en Alembic Explorer, som han kjøpte av Geddy Lee fra bandet Rush.
Luigi Cherubini
Luigi Carlo Zenobio Salvatore Maria Cherubini (født 14. september 1760 i Firenze, død 15. mars 1842 i Paris) var en italiensk komponist. Han skrev blant annet operaen Medea.
Bakgrunn
Luigi Cherubini var sønn av en teatermusiker, noe som kom ham til gode, for han ble støttet av storhertugen av Firenze, som senere skulle bli keiser Leopold II av Det tysk-romerske rike. Han begynte med musikkundervisningen under faren da han var seks år. Da han var 13 år hadde Luigi Cherubini allerede komponert flere geistlige verker.
Fra 1778 studerte han musikk ved universitetet i Bologna og ved universitetet i Milano under Giuseppe Sarti, som lærte ham polyfoni.
Komponist
Luigi Cherubini ønsket å frigjøre seg fra operamusikkens konvensjoner. I perioden 1784–1786 var han i London der han snart ble utnevnt til hoffkomponist. Deretter ville han ha ny luft under vingene og reiste til Paris, der han ble dirigent for et lite teaterorkester tilhørende Marie-Antoinette. Han forble deretter byen tro, så nær som en kortere virksomhetstid i Torino i 1788 og en i Wien i 1806. Han ble fransk statsborger i 1794.
Som så mange andre opplevde han de mange statsomveltningene i Frankrike på et vis som gjorde sterkt inntrykk på ham; det preget hans livsinnstilling på måter som gav seg utslag i musikken, politisk og ved temavalg.
I 1795 grunnla han konservatoriet i Paris (Conservatoire de Paris) og ble konservatoriets inspektør. Han reiste ofte utenlands i forskjellige oppdrag helt til han i 1816 fikk professoratet i komposisjon ved Conservatoire de Paris som han senere var direktør for årene 1822-1842. Han var også Surintendant de la musique du Roi helt til embedet ble nedlagt.
I tillegg til sine mange musikkverk, skrev Cherbini også lærebøker om blant annet kontrapunkt og fuge.
August Esmarch
August Wilhelm Stjernstedt Esmarch (født 29. november 1881 i Kristiania, død 9. juni 1956) var en norsk diplomat.
Esmarch ble offiser i 1903 og cand.jur. i 1908. Han arbeidet fra 1909 i Utenriksdepartementet og var stasjonert i Le Havre som visekonsul, i Paris som legasjonssekretær og i Berlin som legasjonsråd. I 1922 ble stillingen som utenriksråd opprettet og Esmarch var den første i embetet. Han satt som utenriksråd til 1935, da han ble sendemann i Danmark. Fra august 1940 til mars 1945 var Esmarch sendemenn på Island. Etter andre verdenskrig ble han på nytt sendt til København, denne gang med rang som ambassadør. Esmarch var stasjonert i Danmark fra 1947 og inntil han i 1951 ble pensjonert.
Esmarch mottok en rekke ordener og utmerkelser for sitt diplomatiske virke. Han var innehaver av storkors av St. Olavs Orden og Kong Haakon VIIs jubileumsmedalje. Videre mottok han storkors av en rekke utenlandske ordener: Chiles fortjenstorden, Cubas røde kors' æres- og fortjenstorden, Dannebrogordenen i diamanter, Finlands hvite roses orden, Den islandske falkeorden, Italias kroneorden, den nederlandske Oranje-Nassau-ordenen, den peruanske Solordenen, den polske Ordenen Polonia Restituta, den portugisiske Kristusordenen, Thailands krones orden, den spanske Isabella den katolskes orden og den svenske Nordstjerneordenen. Videre var han storoffiser av den franske Æreslegionen, storoffiser av den italienske Sankt Mauritius' og Sankt Lasarus' orden og kommandør av den svenske Vasaordenen og mottok det østerrikske Ærestegnet for fortjenester, det islandske Alltingets hedersmerke i gull og Kong Christian Xs frihetsmedalje.
Bataljonsstridsgruppe
En bataljonsstridsgruppe er et lite forband i en armé. Bataljonsstridsgruppen består vanligvis av en redusert infanteri- eller panserbataljon (gjerne med to kompanier eller eskadroner) samt en attachert blanding av mindre panser-, kavaleri, infanteri- og støtteavdelinger organisert etter stridsgruppens oppdrag. Infanteri- eller panserbataljonen står for stridsgruppens stabs- og ledelseselement, og bataljonssjefen er stridsgruppens leder.
Strukturen i en stridsgruppe er fleksibel, og den kan omorganiseres raskt for å tilpasse seg endringer i kampsituasjonen. En offensiv stridsgruppe kan for eksempel være sentrert rundt en redusert panserbataljon, med to stridsvogneskadroner støttet av et attachert infanterikompani. En mer defensiv stridsgruppe kan sentreres rundt en redusert infanteribataljon, med to kompanier og en pansereskadron. Støtteavdelingene vil ofte omfatte en oppklaringstropp (kavaleri), en luftvernenhet, en antipanserseksjon og ingeniørenhet, pluss artilleristøtte.
En panserdivisjon eller mekanisert divisjon kan ha inntil 12 separate bataljonsstridsgrupper til disposisjon, med tre eller fire i hver brigade.
Møkland
Møkland er ei grend og en matrikkelgård i Bø kommune i Nordland. Stedet ligger på Langøya, ved den indre (sørlige) delen av Møklandsfjorden. Møkland tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.
Gårdsnavnet kommer fra gammelnorsk Miklaland (senere Myklaland) og betyr Storgården. Den korte y-en i navnet har gjennom årene gått over til ø i uttalen, en lydendring som er vanlig i norsk. Møkland, Andsletten og Sunnan grunneierlag søkte i 2013 om å få endret navnet fra Møkland til Mykland. Det samiske navnet på stedet er Mukladde - antakelig ei direkte tilpasning av det norske Mykland til samisk uttale. Andreleddet -land tyder på at gården må være fra vikingtida eller enda eldre, men gården er først nevnt i skriftlige kilder i 1567.
Beliggenheten med relativt bred strandflate og gode forhold for jordbruk, gjorde Møkland til en av de største gårdene i daværende Øksnes Vestbygd. Samtidig har stedet dårlige havneforhold og lang vei ut til fiskefeltene på yttersida, og i særlig kalde vintre har det hendt at den indre delen av Møklandsfjorden har frosset til. Dermed ble jordbruk hovednæring for folket på Møkland, mens fiske, gjerne drevet fra Tinden eller Skipnes lenger ute, ble attåtnæring. Antallet bosatte på Møkland nådde ca. 60 personer rundt 1900. Utover på 1900-tallet flatet befolkningsveksten ut.
Møkland hadde gårdsnummer 4 i Øksnes kommune. Etter endringa av kommunegrensene ble det gnr. 69 i Bø.
Fylkesvei 919 (Jennskarveien) passerer Møkland.
Kalyan-Dombivali
Dombivali stasjon ligger omtrent 48 km fra CST stasjon langs den sentrale jernbanelinjen (Central Railway) og er forbindet til alle deler av Maharashtra gjennom jernbane og vei. Kalyan er en av de viktigste knutepunktene i India, hvor de fleste inn- og utgående togene stopper. Nærmeste flyplass er Chhatrapati Shivaji internasjonale lufthavn som ligger 40 km unna.
I nærheten av Kalyan ligger det også en rekke landsbyer, som f.eks. Mohone, Shahad, Titwala etc.
Historie
Kalyan har vært kjent som en havn fra gamle tider. Beskrivelser av Kalyan som en hovedhavn har blitt funnet i manuskripter fra antikkens Hellas. Konge Shivaji opprettet sin marineflåte her, og fastsatte Kalyan som viktigste flåtebase i hans kongerrike. Khadakpada er det vakreste og best utviklede området i Kalyan. Viktige pågående prosjekter som Godrej, Madhav, Sankalp, Mohan grp., Vasant valley, Ajmer osv. forandrer fullstendig byens utseende.
Demografi
Ved folketellingen i 2001 hadde Kalyan-Dombivali 1 193 266 innbyggere. Menn utgjorde 53 % av befolkningen og kvinnene 47 %. Den gjennomsnittlige lesekyndigheten i Kalyan-Dombivali er 80 %, noe som er mye høyere enn landsgjennomsnittet på 59,5 %. 84 % av mennene kan lese, og 75 % av kvinnene. 12 % av befolkningen er barn under 6 år. Kalyan-Dombivali blir også betraktet som den raskestvoksende delen av Navi Mumbai.
En ny internasjonal flyplass for Mumbai nær Kalyan
Union Ministery of Environment and Forests har nylig lagt frem motforestillinger til en mulig flyplass (Navi Mumbai International Airport) i nærheten av Kopra Panvel-området, mest sannsynlig på grunn av at byggingen av flyplassen vil involvere tørrlegging av lavtliggende områder i en skjør økologisk sone, i tillegg til ødeleggelse av flere hektar mangrover. For å unngå slike farlige inngrep i naturen blir det aktivt sett etter andre steder hvor flyplassen kan ligge. Dette inkluderer en landsby kalt Nevali, nær Kalyan og 55 km unna dagens flyplass i Mumbai. Det finnes en gammel og forlatt flystripe fra andre verdenskrig og Union Defence Ministry eier 6,1 km² land av området hvor den ligger. Forslaget dreier seg nå om dette området på 6,1 km². Hvis dagens forslag om en flyplass i Kopra Panvel ikke går gjennom, vil Kalyan-Nevali-området bli ansett som et byggeområde for en fremtidig internasjonal flyplass for Mumbairegionen.
Odd Arvid Strømstad
Odd Arvid Strømstad (født 27. juli 1952 i Evje) er kommersiell direktør i konsertselskapet Live Nation. Han har tidligere vært administrerende direktør i TV-produksjonsselskapet Warner Bros. Norge, tidligere Dinamo Story og Eyeworks Norway.
Strømstad arbeidet i NRK i over 20 år, de siste årene som prosjektleder og prosjektsjef. Strømstad utviklet og produserte en rekke TV-programmer for NRK. Han har blant annet vært ansvarlig for Nobels fredspriskonsert siden 1996, Spellemannprisen (seks år i NRK og seks år for TV 2), revitaliseringen av Melodi Grand Prix, samt programmer som Landeplage og Football for Africa. Han produserte Vindu mot Lillehammer under vinter-OL i 1994 og Eurovision Song Contest 1996.
Strømstad kom i Guinness rekordbok med Katie Meluas konsert på Trollfeltet – 303 meter under havet – som den dypeste konserten noen sinne. Han er ansvarlig for over 200 musikkprogrammer for NRK, blant andre spesialprogrammer med Paul McCartney, Elton John, David Bowie, Pink Floyd, Whitney Houston, a-ha og Ole Paus. Han har stått bak en rekke produksjoner med a-ha, blant andre a-has konsert i Frognerparken og deres webcast-/dvd«homecoming» – som da, sammen med Madonna, var verdens mest suksessrike webcast sett i antall web-hits. Strømstad har også være ansvarlig for flere dokumentarfilmer, blant annet Når boblene brister, en dokumentarfilm om finanskrisen.
Strømstad har mottatt tre Amandapriser og to Gullruter, blant annet for NRK-serien Landeplage. Han er gift med NRKs nyhetsanker Nina Owing.
Trond Davidsen (gitarist)
Trond Davidsen (født 17. juli 1964 i Saltstraumen) er en norsk gitarist.
Han flyttet til Drammen (1985), studerte ved Norges musikkhøgskole i Oslo (1992) og Buskerud Musikkonservatorium og Østlandets musikkonservatorium. Han har spilt i NRK (1988–) der han vant Talentiaden (1990) og har samarbeidet med Kringkastingsorkestret under Karsten Andersen. Han vant 1. pris i nasjonal gitarkonkurranse (1991) og etablerte Arctic Guitar Trio (med Arne Brattland og Jarl Strømdal) som har gitt ut flere plater og turnert Europa (1991–). Davidsen debuterte solo nasjonalt ved Festspillene i Nord-Norge (1995) og internasjonalt i Purcell Room (London, 1997), siden med soloturne i Mexico og Texas (1999). Han har også solistert med Den Norske Strykekvartett. I tillegg til nevnte trio er han i duoen Davidsen Duo (plateutgivelse 2005, turne Italia), samt i duo med Unnur Wilhelmsen som har laget et Wienerprogram. Han har to utgivelser solo.
Boris og Gleb
I Nestorkrøniken og flere andre russiske krøniker fortelles det om undere ved brødrenes grav. Minnedagen er 2. mai, den dagen i 1072 da deres ben ble ført til den borisogglebske kirke, bygget til deres ære i Vysjhorod.
I 1071 ble de utropt til de to første helgener i den russisk-ortodokse kirke. Senere ble mange kirker og klostre i Russland viet til Boris og Gleb. Byen Borisoglebsk har navn etter dem, likeså kapellet Boris Gleb ved Pasvikelven på grensa mellom Russland og Norge.
De to brødrene avspeiler martyr-og-kriger-idealet i russisk tradisjon. Edward S. Reisman har foreslått at kulten om de to brødrene hadde sitt opphav i en tradisjon fra væringene.
Galleri
Noen kirker oppkalt etter Boris og Gleb:
Zosterophyllophyta
Zosterophyllophyta er en utdødd, forhistorisk gruppe av svært tidlige karplanter som trolig utgjorde en divisjon eller klasse, kanskje innenfor gruppen Lycopodiophyta. Dette antas å ha vært søstergruppen til dagens kråkefotplanter, og dermed de tidligst utviklede karplantene vi kjenner. De utviklet seg i sen silur med en rekke arter og utbredelse over hele verden for om lag 420 millioner år siden.
Slektene som idag inkluderes, er Gumuia, Rebuchia , og Zosterophyllum. Plantene hadde et proto-xylem, og artenes sporangia var klart utviklede og nyreformede.
Tahmoh Penikett
Tahmoh Penikett (født 20. mai 1975 i Whitehorse, Yukon, Canada) er en canadisk skuespiller. Han er mest kjent for sin rolle som "Captain Karl "Helo" Agathon" i science fiction-serien Battlestar Galactica.
Utdannelse
Tahmoh gikk med eksamen fra Victoria Motion Picture School og studerte så ved the Lyric School of Acting i Vancouver.
Teater og film
Blant roller han ahr hatt, er serier som Cold Squad og Smallville. Han har også hatt rollen som en politimann i et hovedsakelig homoseksuelt nabolag i en episode av The L Word, samme episode som medspiller fra Battlestar Galactica, Nicki Clyne, også spilte i.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Penikett spilte rollen som «Karl "Helo" Agathon». Rollen i miniserien skulle egentlig ikke bli med i serien, men på grunn av positiv mottakelse blant fansen, ble den skrevet inn. Miniserien ble etter hvert en pilot for den nye science fiction-serien Battlestar Galactica, som kom til å vare i fire sesonger. Battlestar Galactica ble filmet for det meste i Vancouver, Canada.
Priser og nominasjoner
Leo Awards
Utvalgt filmografi
Listene under er ikke komplett, se Internet Movie Database – Tahmoh Penikett
Tracii Guns
Tracii Guns (født 20. januar 1966) er en amerikansk musiker og gitarist i bandet Brides of Destruction og L.A. Guns.
Han startet karrièren som frontfigur i bandet L.A. Guns, som i 1985 slo seg sammen med Axl Rose's band Hollywood Rose og dannet Guns N' Roses. Tracii Guns forlot Guns N' Roses før bandet ble verdensberømte med blant andre albumene Appetite for Destruction, Use Your Illusion I og Use Your Illusion II. Tracii Guns gikk så tilbake og gjendannet bandet L.A. Guns.
Furuflaten Idrettslag
Furuflaten Idrettslag (stiftet 6. januar 1957) er et idrettslag fra Furuflaten i Lyngen, som driver med fotball, friidrett og skiidrett.
Fotball
A-laget i fotball spilte i 2011 i 5. divisjon, men trakk laget sitt.
Herugrim
Herugrim var et sverd fra J.R.R. Tolkiens fiktive verden Midgard. Dette sverdet tilhørte Kong Théoden av Rohan. Han hadde betrodd sverdet til Gríma Ormtunge for at han skulle holde det trykt, men Ormtunge gjemte det bort og lot det ruste. Da Gandalv fikk Théoden tilbake til krefter etter Sarumanns trolldomsknep ble sverdet rengjort og gitt tilbake til kongen.
Liste des armes de la Terre du Milieu Lista artefaktów Śródziemia Föremål i Tolkiens värld
Knut Heidar
Knut Heidar (født 29. april 1949 i Moss) er en norsk statsviter. Heidar avla gradene mag. art. i 1973 ved Universitetet i Oslo og Ph.D ved London School of Economics i 1980. Han var fra 1972 til 1974 vitenskapelig assistent ved Institutt for samfunnsforskning, fra 1986 til 1987 gjesteforsker ved University of Warwick og i 1998 ved Denver University. Han har vært ansatt ved Institutt for statsvitenskap, Universitetet i Oslo siden 1975 og har vært professor samme sted fra 1992. Fra januar 2008 er Heidar dekan ved det Det samfunnsvitenskapelige fakultet, Universitetet i Oslo.
Heidars faglige hovedinteresser knytter seg til politiske partier og partisystemer, samt sammenlignende politikk med Vest-Europa som hovedområde. Tematisk er forskningen konsentrert om partiene og partimedlemmenes rolle og betydning.
I 2013 ble han valg inn i Det Norske Videnskaps-Akademi i gruppe for samfunnsfag
1723
1723 (MDCCXXIII) i den gregorianske kalender var et normalår som begynte på en fredag.
Magnus Nome
Magnus Nome (født 1980) er en norsk skribent og redaktør med bakgrunn fra TV, radio og skrivende journalistikk. Han har levert innhold til blant annet NRK1, Kanal24, RadioNorge, Dagbladet og Ny Tid, og jobbet fram til 2012 som redaktør i Teddy TV.
Nome er en av skaperne av TV-seriene Folkeopplysningen og Siffer som begge gikk på NRK1, og forfatter av boken som kom i forlengelsen av sistnevnte. Han ble i 2012 ansatt som redaktør i det London-baserte nettmagasinet openDemocracy.
Røykenvikbanen
Historie
Røykenvikbanen ble primært anlagt for transport av tømmer etter stortingsvedtak i mars 1894, men fikk etter hvert også en viss persontrafikk. Røykenvik ble dessuten trafikkert av dampbåt som fraktet både folk og varer. I en tidlig fase av banens historie ble det også vurdert å forlenge den til Odnes, der det ble anlagt stasjon på Valdresbanen. Dette ble det imidlertid ikke noe av.
Stasjonen på Brandbu, banens eneste mellomstasjon, lå usentralt i forhold til bygdas sentrum, og toget ble etter hvert utkonkurrert av bussrutene til Jaren. Fra starten var det holdeplass ved Andfossen, men rundt 1930 ble motorvogner satt inn i trafikk på banen, og en uoffisiell holdeplass ved Augedalsbakken ble åpnet (ca. 700 meter nord for Brandbu).
Norsk Forleggersamband
Norsk Forleggersamband er en sammenslutning for norske forlag med en kristen profil. Sammen med Norsk Bokhandlersamband utdeler Forleggersambandet årlig Emmausprisen for bøker som «på en fremragende måte formidler og aktualiserer kristen tro og kristne verdier».
Bokhandlersambandet og forleggersambandet har en velfungerende samarbeidsrelasjon til sine større, religionsnøytrale søsterorganisasjoner Den Norske Bokhandlerforening og Den norske Forleggerforening.
Sambandet omfattet per 2017 følgende sju forlag:
Monumentet over Bohdan Khmelnytskyj (Kyiv)
Bohdan Khmelnytskyj-monumentet (ukrainsk: Пам'ятник Богданові Хмельницькому) er en rytterstatue i Kyiv til minne om hetman, nasjonalhelt og grunnlegger av Ukraina Bohdan Khmelnytskyj.
1722
1722 (MDCCXXII) i den gregorianske kalender var et skuddår som begynte på en torsdag.
De Historiske Hotel og Spisesteder
De Historiske AS, tidligere De Historiske Hotel og Spisesteder DA, er en medlemskapsbasert næringslivsorganisasjon der hoteller og restauranter med bygninger av verneverdig betydning er samlet. Et medlemskap er regnet som et kvalitetsstempel for bedriften, men setter samtidig krav og forventninger til kvalitet, arkitektur og bevaring av historiske verdier. Organisasjonen er internasjonalt forankret gjennom Historic Hotels of Europe og Historic Hotels of America, som er støttet av National Trust for Historic Preservation.
Høsten 2021 reiste Hotel Park Pension i Hordaland søksmål mot De Historiske Hotel og Spisesteder DA, med krav om erstatning for det saksøker mente var forskjellsbehandling til fordel for et annet hotell som var medlem av kjeden samtidig som Hotel Park Pension.
Våren 2023 ble det kjent at investorselskapet Ferd hadde søkt å kjøpe seg inn i kjeden, men at de mindre aksjonærene i De Historiske AS hadde avvist å få Ferd inn på eiersiden.
America’s Funniest Home Videos
America's Funniest Home Videos (ofte forkortet AFV, tidligere AFHV) er et amerikansk TV-program som blir sendt på ABC hvor seerne kan sende inn sine hjemmelagde, humoristiske filmklipp. De mest vanlige filmene er vanligvis slapstick fysisk komedia som viser klipp fra uhell. Andre populære filmer inkluderer humoristiske situasjoner med kjæledyr eller barn, mens det utføres fantestreker på andre. Programmet ble sendt første gang 26. november 1989, da ledet av Bob Saget. Tom Bergeron var programleder fra 2001 til 2015, da Alfonso Ribeiro tok over.
I Norge ble America's Funniest Home Videos først sendt på TV3 og så TVNorge. fra og med høsten 2017 var det slutt.
Kalasin (provins)
Kalasin (กาฬสินธุ์) er en provins i det nordøstlige Thailand (kalt Isan-området). Befolkningen anslås (2005) til 1 084 100. Arealet er 6 946,7 km².
Provinshovedstaden heter også Kalasin.
Lam pao-demningen i nord danner en stor, kunstig innsjø av samme navn, som deler provinsen i to. ferjer krysser reservoaret, som gungerer som flomvern og reservoar for risdyrkingen i landbruket.
provinsen er kjent for landets største dinosaurfelt med ca. 120 millioner år gamle funnsteder for en rekke arter av dinosaurus i Phu Kum Khao (Sahatsakhan kommune).
Den første byen i området ble grunnlagt i 1793. Provinsen ble opprettet i 1959 da den ble skilt ut fra provinsen Maha Sarakham.
Administrativ inndeling
Provinsen har i alt 18 distrikter (amphoe), og disse er:
Disse kommunene er igjen inndelt i 134 underdistrikter (tambon), og 1 509 landsbyer (muban).
Christian County
Christian County er navnet på tre fylker i USA:
Johannes Østtveit
Johannes Østtveit (født 18. januar 1927, død 9. juli 2013) var en norsk veterinær og tidligere stortingsrepresentant for Kristelig Folkeparti. Han var innvalgt fra Telemark i 1965, og satt i to perioder.
Østtveit ble utdannet fra Norges veterinærhøgskole i 1951 og arbeidet som veterinær i diverse stillinger frem til 1974.
Østtveit var medlem i Bø formannsskap og kommunestyre i perioden 1959 til 1975.
Han var sterkt engasjert i arbeidet for de kristne i Øst-Europa i organisasjonen Misjon bak Jernteppet, og gav ut boken "Kirkeklokker i Natten - Vennskap gjennom Jernteppet" på Lunde forlag i 1998. Her forteller han selv om sine turer til Øst-Europa og Sovjetunionen.
Fulufjellet nasjonalpark
Fulufjellet nasjonalpark er en norsk nasjonalpark som ligger i Fulufjellet, et næringsfattig lavfjellsområde øst i Trysil i Innlandet; på østsiden av Ljøra mot grensen til Sverige. Parken ble opprettet i 2012 for å «bevare et stort naturområde som inneholder særegne, representative økosystem som er uten tyngre naturinngrep, herunder artsfattig fjellvegetasjon og artsrik barskog» og den dekker et område på 82,5 km2.
Nasjonalparken den grenser opp til den langt større Fulufjällets nasjonalpark i Sverige, som ble etablert i 2002, og til Fregn naturreservat som ble opprettet samtidig med den norske nasjonalparken.
Geografi, landskap, geologi
Den svenske og den norske nasjonalparken består av et samlet fjellplatå med omliggende daler og bevokste sider. På norsk side er platået delt i tre deler av de to elvene Bergåa og Gira som skjærer seg inn i platået.
Området omfatter særpregede kvartærgeologiske forekomster og høyreliggende urskogspreget barskog med et stort naturmangfold.
Langs fjellsidene og på høyder/topper finnes det både gran- og furuskog, bekkekløfter og rasmarker med høye naturverdier. Vegetasjonen i snaufjellet er lite variert og området representerer, både nasjonalt og internasjonalt, en ekstremt artsfattig fjellvegetasjon. Området Storgnollen-Steinknøsen-Furuknøsen har landskapsmessige og kvartærgeologiske verdier. Kombinasjonene av variert topografi med store høydeforskjeller, blokkmark og gjel/nedskjæringer gjør området Storgnollen – Steinknøsen – Furuknøsen spesielt interessant.
Flora og fauna
Fjellene er stort sett dekket av heivegetasjon dominert av dvergbusker, gras, starr og siv. Nesten av skog i området er gran og furu. Stedvis har skogen urskogpreg med et rikt artsmangfold. Mange sjeldne lav- og sopparter er registrert innenfor nasjonalparken.
Bjørn er en karakterart i området, men også ulv, jerv og gaupe finnes her. Fuglelivet er preget av tiur, orrfugl, jerpe og rype.
Forvaltning og bruk av området
Området blir mye brukt til jakt, fiske og friluftsliv, og det er åpning for det i vernebestemmelsene. Forvaltningen av parken blir lagt til et lokalt nasjonalparkstyre.
Fra norsk side er det enklest adkomst til det sørligste av de tre platåene. Bilvei forbi Fulufjellet alpinsenter fører nesten fram til nasjonalparkens grense. Merket sti opp til grensevarde inne i nasjonalparkene.
Vladimir Baranov-Rossiné
Vladimir Baranov-Rossiné (ukrainsk: Володимир Давидович Баранов-Россіне) (født i 1888 i Kherson i Ukraina, død 1944) var en ukrainsk og russisk maler, avantgardekunstner og oppfinner.
Biografi
Baranov-Rossiné ble født i inn en jødisk familie i Kherson i det sydlige Ukraina. Etter studier i Odessa (1903-1908) og St. Petersburg (1908-1909) deltok han på avantgardeutstillinger i Moskva, St. Petersburg og Kiev. I 1910 flyttet han til Paris, hvor han under navnet Daniel Rossiné utstilte jevnlig ved Salon des Indépendants med malerier influert av kubisme, futurisme og morfisme. Han eksperimenterte samtidig med skulptur og en av disse ble ved en utstilling i 1914 latterliggjort og vakte sånn bestyrtelse at han senere kastet den i Seinen.
1721
1721 (MDCCXXI) i den gregorianske kalender var et normalår som begynte på en onsdag.
Francesco Agello
Francesco Agello (født 27. desember 1902, død 24. november 1942) var en italiensk testflyver.
Vladimir Baranov-Rossiné
Biografi
I 1915–17 oppholdt han seg i Skandinavia, hvor han i Kristiania og i Stockholm i 1916 ga optofoniske konserter. Oppfinnelsen var hans egen og besto av et piano hvis tangenter oversatte musikk til farvede disker som ble prosisjert på en skjerm. I årene 1917–25 virket han igjen i hjemlandet, men returnerte til Paris i 1925 med kone og barn. Her grunnla han i 1927 det første optofoniske akademiet og arbeidet videre med audiovisuelle elementer. Utover det kunstneriske virke, arbeidet han også med forskjellige oppfinnelser, som fikk anerkjennelse i samtiden. Han ble arrestert av Gestapo i 1943 og deportert til Auschwitz i januar 1944.
Francesco Agello
Biografi og flyprestasjoner
Francesco Agello ble født i Casalpusterlengo i Lombardia i Italia og uteksaminert fra en flyskole i 1924 og ble like etter ansatt som testpilot. Han var den fjerde av fire testepiloter som prøvde å sette hastighetsrekord med Macchi M. C. 72. Imidlertid omkom tre av testpilotene (først Monti og deretter Bellini som fløy M. C. 72, Neri omkom i en CR-20 i 1933).
Vladimir Baranov-Rossiné
Samlinger
Baranov-Rossiné arbeider kan i dag ses på New York Museum of Modern Art, Centre Georges-Pompidou i Paris, Tretjakovgalleriet i Moskva, Museum Ludwig i Köln, Hirshhorn Museum i Washington, Lehmbruck Museum i Duisburg samt i flere private samlinger.
Francesco Agello
Priser
Agello ble tildelt De la Vaulx-medaljen to ganger for sine fartsrekorder, en gang i 1933 og igjen i 1934.
Død
Agello døde 40 år gammel under andre verdenskrig i forbindelse med testing det nye Macchi C. 202 jagerfly i Bresso, i nærheten av Milano da hans fly kolliderte med en annen C. 202 i tett tåke 24. november 1942 fløyet av et flyveress fra første verdenskrig, testpiloten Guido Masiero, som også omkom.
Telemark bataljon
Telemark bataljon (TMBN) er en bataljon i den norske Hæren. Avdelingen er Hærens eneste avdeling med utelukkende profesjonelle soldater, det vil si ingen vernepliktige. TMBN ble vedtatt opprettet i 1993 og er organisert noe annerledes og med andre oppdrag enn andre infanteribataljoner i Hæren. TMBN holder til i Rena leir i Østerdal Garnison. TMBN er en av det norske Forsvarets mest etterspurte kapasiteter.
Historie
Avdelingen ble opprettet ved vedtak av Stortinget 18. juni 1993. Oppgaven skulle være å være styrkebidrag til NATOs utrykningsstyrker (Immediate Reaction Forces) i tråd med alliansens nye konsept fra 1991. Den opprinnelige rammen var en infanteribataljon med omtrent 900 befal og mannskaper.
Telemark Regiment på Heistadmoen hadde ansvaret for å sette opp avdelingen. Innrykk av mannskaper var fra 1994, og i 1995 kunne bataljonen delta samlet i øvelsen Strong Resolve. Bataljonens første internasjonale oppdrag var Telemark kompani, et geværkompani som fungerte som vakt- og sikringsstyrke i NATO-styrken SFOR i Bosnia-Hercegovina fra januar 1997 til juli 1999.
Kosovo
Norge stilte sterkt i KFOR fra starten i 1999 til 2004, da bidraget ble trappet ned parallelt med opptrappingen av innsatsen i Afghanistan (ISAF). Spesialsoldater fra Hærens jegerkommando var blant de aller første som ble satt inn, blant annet for å sikre flyplassen ved hovedstaden Priština for å klargjøre innsetting av hovedstyrken. Deretter ble Nasjonalt støtteelement satt inn, og fra september stilte Norge med en mekanisert infanteribataljon med over 900 soldater. Dette var det første utenlandsoppdraget til en samlet Telemark bataljon. Med hovedkvarter utenfor Priština hadde den norske avdelingen, kjent som Norwegian battalion, ansvaret for sikkerheten i tre kommuner. Den norske bataljonen var del av den britisk-ledede brigaden.
Omorganisering 2001
I juni 2001 ble avdelingen omorganisert. Stortinget vedtok 13. juni at avdelingen fra da av skulle omorganiseres. Ifølge proposisjon nr. 45 skulle avdelingen være en hurtig reaksjonsstyrke på inntil 700 befal, vervede og mannskaper på beredskapskontrakt snarest mulig og senest innen 1. juli 2003. Bataljonen skulle tilfredsstille NATOs krav til hurtige reaksjonsstyrker, hvilket innebar et beredskapskrav på 10 dager. Avdelingen inngikk i den nyoppsatte innsatsstyrke-Hær (FIST-H).
Virksomheten for Telemark bataljon ved Heistadmoen ble nedlagt da bataljonen ble oppløst etter endt oppdrag i Kosovo våren 2002. En ny avdeling ble opprettet i Rena leir høsten 2002 med samme navn spesifikt for å oppfylle stortingsproposisjonen ovenfor.
Avdelingen ble da opprettet som en helprofesjonell avdeling bestående av utelukkende vervet personell på 2-3 års kontrakter (grenader). Fra å være en lett infanteribataljon på Heistadmoen ble avdelingen nå en mekanisert infanteribataljon. I daglig tjeneste var det 450 befal og grenaderer (vervet personell). Bataljonens materiell er til enhver tid pakket og klart til å fraktes dersom avdelingen blir beordret ut. Bataljonen har ellers et utdanningsprogram for å gi soldatene en sivil kompetanse i løpet av tjenestetiden. Soldatene kunne (pr 2004) derfor følge et utdanningsprogram innen internasjonal krisehåndtering, og soldatene kan avlegge eksamen og ta bachelor. Ellers har avdelingen to deployeringskonsepter i form av et tungt og et lett konsept. Det tunge konseptet involverer deployering av avdelingen med alle pansrede kjøretøy, mens lett konsept innebærer at alle avdelingene er oppsatt på feltvogn eller tilsvarende og fungerer i sine primær roller (ingeniør, tren, osv) eller som infanterister.
Bataljonen har i deployeringene sine vært i harde kamper i det nordlige Afghanistan, og fått en betydelig kamperfaring i sine operasjonsområder.
Victoria de Durango
Victoria de Durango er hovedstad i den meksikanske delstaten Durango. Byen ble grunnlagt den 8. juli 1563 av Francisco de Ibarra under navnet Villa de Durango. Byen befinner seg 1880 meter over havet og der bor omtrent 500 000 innbyggere.
Telemark bataljon
Telemark bataljons inndeling
Avdelingen består pr. 2015 av:
Avdelingens skarpe oppdrag
Telemark bataljon har hatt følgende skarpe oppdrag:
I tillegg til dette blir personell fra bataljonen stadig benyttet i forbindelse med utdanning i andre avdelinger eller bidrag i form av støtte til andre avdelinger på oppdrag i utlandet. TMBN sto også i NATO-beredskap i 2005 sammen med en tysk-nederlandsk brigade (NRF-4), og en tyrkiskledet brigade i første halvdel av 2007 (NRF-8).
I løpet av oppdragene i Afghanistan har 2 soldater i bataljonen, Tommy Rødningsby og Claes Joachim Olsson, blitt drept i tjeneste.
Annet
Forsyninger, transport og reparasjoner blir levert av kompaniet Nasjonalt støtteelement (NATO-terminologi: National Support Element).
Materiell
Styrken er satt opp med:
Mississippiterritoriet
Mississippiterritoriet (Mississippi Territory) var et territorium i USA. Det eksisterre fra 7. april 1798 til 10. desember 1817, da de gjenværende delene inngikk i delstaten Mississippi.
Norsk Bokhandlersamband
Norsk Bokhandlersamband er en sammenslutning av kristne bokhandlere.
Sammen med Norsk Forleggersamband utdeler Bokhandlersambandet årlig Emmausprisen for bøker som «på en fremragende måte formidler og aktualiserer kristen tro og kristne verdier».
Bokhandlersambandet og forleggersambandet har en velfungerende samarbeidsrelasjon til sine større, religionsnøytrale søsterorganisasjoner Den Norske Bokhandlerforening og Den norske Forleggerforening.
Royal Ulster Constabulary
Royal Ulster Constabulary (RUC) var Nord-Irlands politistyrke fra 1922 til 2001.
Styrken ble grunnlagt den 1. juni 1922 ut fra den nordirske delen av Royal Irish Constabulary (RIC). På det meste hadde RUC 8500 konstabler og 4500 reservekonstabler. I tillegg fantes en periode Ulster Special Constabulary, som var en selvstendig reservestyrke.
RUC ble erstattet av Police Service of Northern Ireland (PSNI) i 2001.
To trøtte typer
Det er også laget to TV-produksjoner (TV-serien To trøtte typer og kortfilmen To trøtte typers julekalender) og en film (Slipp Jimmy fri) som tar utgangspunkt i disse tegneseriefigurene.
Cladoxylopsida
Cladoxylopsida er en utdødd, forhistorisk gruppe av svært tidlige karsporeplanter som trolig utgjorde en klasse, kanskje innenfor gruppen Pteridophyta. Dette antas å ha vært forfedrene eller en søstergruppe til dagens bregner og sneller, og dermed noen av de tidligst utviklede karsporeplantene vi kjenner.
To trøtte typer
Tegneserien
To trøtte typer er en samfunnssatirisk tegneserie skrevet og tegnet av Christopher Nielsen. Den første historien med To trøtte typer, stod på trykk i Gateavisa nummer 7 i 1981. Tegneserien handler om de to trøtte, småkriminelle blandingsmisbrukerne Odd og Geir i Oslo. Typene og deres hverdagsproblemer er skildret med humor og treffende miljø- og personbeskrivelser i en rufsete undergroundstil. Seriene er utgitt i en rekke hefter, både antologier, og egne soloutgivelser. De fleste historiene er samlet i albumene Homo Norvegicus og Uflaks.
Cladoxylopsida
De utviklet seg i devon og ble en gruppe av arter med en opprett, sentral stamme og oppå denne en knippe av bladstilker strålende utover som en skjerm.
Ordener som anerkjennes er de utdødde Cladoxylales og Hyeniales. Artene av slekten Wattieza, nylig funnet som fossiler i staten New York i USA, viser at dette var et tre – et av de eldste trær vi kjenner fra den fossile verden. De manglet blader, og formerte seg ikke med frø men med sporer slik dagens bregner gjør.
1720
1720 (MDCCXX) i den gregorianske kalender var et skuddår som begynte på en mandag.
1. divisjon ishockey for menn 2002/03
1. divisjon ishockey for menn 2002-03 var det nest øverste nivået i norsk ishockey sesongen 2002-03.
Kvalifisering til 1. divisjon ishockey for menn 2003/04
Kampen ble spilt i best av 3 kamper.
Adelphi University
Adelphi University er et privat universitet i Garden City på Long Island, i delstaten New York i USA. Det ble grunnlagt i 1863, men ble college i 1896 under ledelse av dr Charles Herbert Levermore. Universitetsstatusen ble tildelt i 1963. Fra 1922 til 1945 var Adelphi et rent kvinneuniversitet, men ble åpnet igjen for menn etter krigen. Sykepleieutdanningen ble opprettet i 1944 som svar på det store behovet etter USAs inntreden i krigen.
Adlphi har (2006) skolepenger på US$ 20 900, og drøye 8 000 studenter. Fagkretsen omfatter humaniorafag (arts), samfunnsvitenskapelige fag, lærerutdanning, sykepleieutdanning og en business school. I 2008 var 2 332 studenter innskrevet ved lærerutdanningen på Ruth S. Ammon School of Education.
Vektløfting under Sommer-OL 1904
Vektløfting under Sommer-OL 1904. Det var fem utøvere, fire fra USA og én fra Hellas, i to disipliner, tohåndsløft og enhåndsløft.
Enhåndsløft (ti hanteløvelser)
Tre deltakere.
Tohåndsløft
Fire utøvere, to fra USA, en fra Tyskland og en fra Hellas.
Mjømnesundbrua
Mjømnesundbrua er ei bru på fylkesvei 5582 i Gulen kommune i Vestland.
Brua krysser Mjømnesundet mellom Tyløyna og Byrknesøyna. Den er 381 meter lang. Sammen med Nappsundbrua knytter Mjømnesundbrua sammen Byrknesøyna og Mjømna. De to bruene ble åpnet 13. september 1997 av fylkesordfører Knut O. Aarethun.
Pasient- og brukerombud
Pasient- og brukerombud er norske ombudsmenn som skal støtte pasienter og pårørende når de trenger råd, veiledning og informasjon om pasientrettigheter. Ordningen med pasient- og brukerombud i hvert fylke er statlig og lovfestet i pasient- og brukerrettighetsloven kapittel 8. Ombudene skal ta vare på pasientene og brukernes behov, interesser og rettssikkerhet overfor helse- og sosialtjenesten, og bidra til å bedre kvaliteten i tjenestene. Ombudets arbeidsområde er offentlige spesialisthelsetjenester og kommunale helse- og sosialtjenester.
Pasient- og brukerombudene er en rådgivende instans for pasienter og pårørende. Ombudene er selvstendige og uavhengige, men har ikke formell makt. Ordningen er administrativt knyttet til Helsedirektoratet. Ombudene har taushetsplikt og ordningen er gratis. De som henvender seg til ombudet kan kreve å være anonyme. Både pasienter, pårørende og helsepersonell kan ta kontakt.
Pasient- og brukerombudet kan gi informasjon om hvilke rettigheter en har som pasient og/eller bruker. Ombudene kan gi råd og veiledning og hjelpe med å formulere og videreformidle spørsmål og/eller klager. Ombudene kan også bidra som konfliktløser og hjelpe til i dialog med helsepersonell/sykehus, sykehjem, allmennlegetjeneste og andre som gir helsehjelp og sosiale tjenester.
Ombudenes erfaringer blir brukt til å gi tilbakemeldinger for å bidra til øket kvalitet i tjenestene.
Det er avgjørende at pasienter er informert om sin helsetilstand og om planlagt behandling. Pasientene må få tilbud om kopi av henvisinger, epikrise og journal. Dette gir pasienten reell medvirkning og bidrar til at pasienten selv kan ivareta sine interesser på en bedre måte.
Ombud finnes pr. 2016 i alle fylker.
PTRS
PTRS-41 er en halvautomatisk variant av PTRD anti-panservognrifle.
Riflen ble produsert fra 1941 og var i utstrakt bruk på østfronten i andre verdenskrig. Den gjorde det bra mot tyske panservogner, og effektiv mot lett-pansrede og kjøretøy uten panser. Tyskerne satt på «schurzen» (skjørter) på kjøretøyene som mottiltak for å stoppe prosjektilene fra å ødelegge dem. Våpen som ble tatt av tyskerne fikk navnet Panzerbüchse 784(r) (PzB 784(r)).
American Public University System
Universitetet er lokalsiert i Charles Town, Jefferson County, i delstaten Vest-Virginia. Det har om lag 20 000 fjernstudenter i de fleste delstater i USA, og blant militære og sivilt ansatte utstasjonert i om lag 100 land verden over. Undervisningen går opp til Mastergrad. Det tilbys mer enn 100 kurs (2008).
Mafiabrødre
Mafiabrødre (originaltittel: Goodfellas) er et amerikansk kriminaldrama fra 1990 regissert av Martin Scorsese. Filmen er basert på en bok av Nicholas Pileggi, som også hadde manus, og er den klassiske historien om løpegutten som jobber seg oppover mot toppen. Hovedrollene som de tre «mafiabrødrene» spilles av Robert De Niro, Ray Liotta og Joe Pesci.
Filmen regnes som en del Scorseses mafiatrilogi som startet med Mean Streets og sluttet med Casino.
Handling
Filmen tar utgangspungt i den irsk-italienske Henry Hill (Ray Liotta). Han vokser opp i New York på 1950-tallet med drømmen om å bli en del av mafiaen. Ved å se på hvordan det italienske familieoverhodet Paulie og hans håndlangere er konger i nabolaget, vil han gjøre alt for å bli som dem. Han blir etterhvert venner med den ustabile Tommy (Joe Pesci) og den allerede legendariske Jimmy Conway (Robert De Niro). De utgjør et godt trekløver, men tidene forandrer seg og det harde livet de lever begynner å sette sitt preg på dem alle. Det tidligere så tette båndet mellom dem begynner å svekkes.
Om filmen
Mafiabrødre er basert på boken «Wiseguy», som forteller om den virkelige forbryteren Henry Hills oppvekst og karriere i New Yorks mafia på 1950-, 60-, og 70-tallet. Boken konsentrerer seg i stor grad om Henry Hills beretning om ranet av en Lufthansa-transport ved New York-flyplassen Idlewild. Filmen utelater derimot selve ranet, og fokuserer på oppgjøret blant ranerne etter kuppet.
Filmen høstet mange lovord blant kritikerne og har fått så mye som 97 % på Rotten Tomatoes. Den amerikanske filmkritikeren Roger Ebert gav den toppscore. VG, Dagbladet og Dagsavisen gav den terningkast fem.
Scorsese fikk prisen for beste regi ved Filmfestivalen i Venezia. Joe Pesci fikk en Oscar for beste birolle. Den ble videre tildelt en BAFTA for beste film.
Filmen ble tildels kontroversiell på grunn av dens voldelige karakter og fikk blant annet 18 års aldersgrense da den gikk på norsk kino.
Norsk lundehund
Norsk lundehund (FCI #265 ), også kalt lundehund og måstadhund, er en gammel og relativt småvokst norsk spisshund med helt spesielle anatomiske adapsjoner og forutsetninger for å ta seg fram i ulendt berglendt terreng, noe som gjorde den ypperlig egnet for jakt på lunde (Fratercula arctica), en pelagisk dykkende sjøfugl som blant annet hekker på utilgjengelige plasser langs Norskekysten. Norsk lundehund regnes i dag som en av verdens mest sjeldne og eksklusive hunderaser. Faktisk så eksklusiv at National Geographic finner det interessant å skrive om den i sitt reisemagasin.
Opprinnelse og alder
Det har versert flere teorier om lundehundens opprinnelse. Noen har ment at buhund kan ha vært en viktig progenitor for den. Buhunden er imidlertid større og sterkere, så man må i så tilfelle tenke seg at selektiv avl på små individer med spesielle anatomiske abnormiteter har dannet grunnlaget for utviklingen av lundehunden. Dette er imidlertid ikke bevist. En annen teori er at lundehunden er mye eldre enn buhunden, og at den kanskje er en etterkommer av en forhistorisk urhund som benevnes med det vitenskapelige navnet Canis forus i litteraturen. I så fall må lundehundens røtter gå tilbake til tiden like etter siste istid. Det finnes imidlertid ingen vitenskapelig dokumentasjon som støtter en slik teori. En tredje teori er at lundehunden nedstammer fra østlige urhunder som kom til Nordkalotten med de første menneskene. Rasens ekstreme anatomi er til støtte for denne teorien, siden flere av lundehundens mange anatomiske særtrekk også er kjent blant urhunder, men heller ikke denne teorien lar seg dokumentere i dag. Det er imidlertid sannsynlig at dagens nordlige spisshunder har sitt opphav fra slike tidlige hunder, noe funnet av den 7 000 år gamle varangerhunden understøtter.
De første skrevne kilder vi har om jakt på lunde går tilbake til slutten av 1500-tallet, men typen kan være mye eldre enn det. Alle nålevende lundehunder kan henledes til Værøy, ei øy på cirka 18 km² i flateinnhold som ligger ytterst i Lofoten.
Petter Dass beskriver lundefangst med hund i det dikteriske verket Nordlands Trompet i årene 1675–1695, blant annet på sidene 64–77 i kapittelet om «Helgelands Beskrivelse». Hendelsen foregår på Lovund i Nord-Helgeland. Det var vanlig at bøndene på Lovund og Røst holdt 10–12 lundehunder hver omkring 1830. Mot slutten av 1800-tallet ble lundefangst med hund byttet ut med mer moderne teknikker, som bruk av nett. Det førte til stor reduksjon av bestanden av lundehund.
I 1940 fantes kun omkring 50 lundehunder, alle lokalisert til den vesle grenda Måstad på Værøya i Lofoten, i Værøy kommune i Nordland. I 1939 ble det sendt én hannhund og tre tisper fra Måstad til en oppdretter på Hamar. Dette bidro sterkt til rasens redning, siden alle hundene i Måstad døde av valpesyke i 1943, etter å ha blitt smittet av en tysk schäferhund. Da fantes det imidlertid lundehunder på Hamar, men de fleste av disse døde også senere av valpesyke. Bare én hund overlevde. Før dette skjedde hadde imidlertid noen av hundene blitt sendt fra Hamar til Måstad. Disse ble rasens redning og alle dagens lundehunder er etterkommere av de få hundene som ble sendt fra Hamar til Måstad i 1944. På 1960-tallet flyttet imidlertid folk ut fra Måstad, hvis siste innbygger flyttet derfra i 1974.
Norsk lundehund ble godkjent som selvstendig rase av Norsk Kennel Klub (NKK) i 1943. Noen få entusiaster kom sammen og dannet Norsk Lundehund Klubb (NLK) i 1962. Klubben har som formål å fremme rasen. NLK er i dag offisiell raseklubb for Norge og tilsluttet NKK.